Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 16.07.2025. |  | Nr. AMD-25-359-rs |

|  |
| --- |
| Par satiksmi Citadeles ielā, Krišjāņa Valdemāra ielā un Pils laukumā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot vērā SIA “Rīgas ūdens” un SIA “Rovlan Group” 22.04.2025. noslēgto līgumu Nr. 2025-3.5.3-BVD-52 un SIA “Rovlan Group” 11.07.2025. iesniegumu Nr. 2025/07-11/2:

1. Noteikt, ka no 21.07.2025. līdz 08.08.2025. tiks ierobežota transportlīdzekļu satiksme Citadeles ielā, posmā no Muitas ielas līdz Krišjāņa Valdemāra ielai, Krišjāņa Valdemāra ielas, Citadeles ielas un Pils laukuma krustojumā un Pils laukumā pie ēkas Krišjāņa Valdemāra ielā 2A saskaņā ar satiksmes organizācijas shēmu (pielikumā).

2. Par darbu veikšanu ir atbildīgs SIA “Rovlan Group” būvdarbu vadītājs Kirils Papkovs (tālrunis 25444302; e-pasts: kirils.papkovs@rovlangroup.lv).

3. SIA “Rovlan Group” no 21.07.2025. līdz 08.08.2025. Citadeles ielā, Krišjāņa Valdemāra ielā un Pils laukumā nodrošināt:

3.1. ceļa zīmju izvietošanu saskaņā ar satiksmes organizācijas shēmu (pielikumā);

3.2. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4. darbu izpildi objektā “Par ūdensvada tīkla atjaunošanu ar sagraušanas metodi Rīgā, Citadeles ielā un Pils laukumā” (līgums Nr. 2025-3.5.3-BVD-52);

3.5. sabiedriskā transporta satiksmi.

4. Transportlīdzekļu satiksmi Citadeles ielā, Krišjāņa Valdemāra ielā un Pils laukumā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Citadeles ielā, Krišjāņa Valdemāra ielā un Pils laukumā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktora p.i. | I.Urtāne |

|  |
| --- |
| Stoķis 67012708 |